Gar tiwsatin yettwassnen ugar n teskla timawit, ad naf tamedyazt n tmeṭṭut taqbaylit seg zzman aqbur tesɛa azal deg yal tamsalt, deg yal aḥric, taḥrez nnif-is d lḥerma-s, d wansayen-nni i ɣef i tetturbba deg cfawat n wallaɣ-is anida i tettkel ɣef lbaḍna-nni i zedɣen ul-is, tina i d-tessufuɣ s usefru n yimi, imir ur teɣri ara akken ad taru, ɣas akken ad tt-id-naf tesselmad i warraw-is tutlayt n lejdud, dɣa ɣef waya ad d-naf belli tayemmat tettwaḥsab d aɣerbaz amenzu n ulmad, seg-s ugrud yezmer ad iḥemmel tutlayt-is s isfra-is s wayes i tettrebi mmi-s, mara tezuzenit neɣ mara teserqas-it, tetterbi mmi-s s laḥmala n tmurt-is d laḥmala n imawlan-is.